Huoneisto on aivan metroaseman vieressä mutta sivukadun varrella joten keskustaan pääsi helposti mutta liikenteen äänet eivät häirinneet. Kävellenkin matka keskustaan oli vain 20-30 minuuttia. Meillä oli vuokra-auto joten pysäköintimahdollisuus oli ehdottomasti tarpeen. Pieniä ruokakauppoja oli lähellä, samoin runsaasti ravintoloita ja kahviloita. Lentokentältä oli erittäin helppo ajaa paikalle. Majoittajan ystävä, Tiago, oli meitä vastassa ja opasti huoneiston ja pysäköinnin suhteen. Keittiössä oli hyvin ruuanlaittovälineitä - meitä oli vain kaksi mutta ruoan valmistus olisi onnistunut 5-6 henkilölle. Kaasuliesi oli pikantti yksityiskohta, käyttö onnistui helposti. Mikroaaltouunia ei ollut mutta sitä ei toisaalta tarvittukaan. Huoneisto oli siisti ja peseytymistilat toimivia. Voisimme hyvin yöpyä uudestaankin täällä. Ei hissiä mutta se ei ollut meille ongelma.